**ОБЩИНСКИ СЪВЕТ ИВАНОВО, ОБЛАСТ РУСЕ**

**Б Ю Л Е Т И Н**

**№27**

***Решения по Протокол №27/ 22.05.2025 г. от заседание на Общински съвет Иваново, област Русе***

Д Н Е В Е Н Р Е Д

1. Кандидатстване на Община Иваново по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 г.

 Вносител: Георги Миланов – Кмет на Община Иваново

 Докладна записка вх. № 160/ 24.04.2025 г.

2. Определяне на начални тръжни цени за отдаване под наем на пасища, мери и ливади от Общинския поземлен фонд (ОПФ), за срок от една календарна година – 2026 година.

 Вносител: Георги Миланов – Кмет на Община Иваново

 Докладна записка вх. № 165/ 30.04.2025 г.

 3. Определяне на представител в редовно общо събрание на акционерите на „Университетска многопрофилна болница за активно лечение „Канев” АД (УМБАЛ „Канев” АД).

 Вносител: Георги Миланов – Кмет на Община Иваново

 Докладна записка вх. № 166/ 30.04.2025 г.

 Докладна записка вх. № 181/ 12.05.2025 г.

4. Вземане на решение за определяне на пазарна цена и провеждане на търг с тайно наддаване за продажба на недвижим имот – частна общинска собственост, представляващ УПИ IX-252, кв. 11 по регулационния план на с. Тръстеник, общ. Иваново, обл. Русе.

Вносител: Георги Миланов – Кмет на Община Иваново

 Докладна записка вх. № 170/ 05.05.2025 г.

5. Вземане на решение за определяне на пазарна цена и провеждане на търг с тайно наддаване за продажба на УПИ ІІ-645 в кв. 37 по регулационния план на с. Красен, община Иваново, област Русе, ведно с изградената в него сграда.

 Вносител: Георги Миланов – Кмет на Община Иваново

 Докладна записка вх. № 171/ 05.05.2025 г.

6. Отписване на задължения и закриване на данъчни партиди в Община Иваново на „ПРЕЦИЗ ИНТЕР ХОЛДИНГ“ АД, ЕИК 117057868.

 Вносител: Георги Миланов – Кмет на Община Иваново

 Докладна записка вх. № 172/ 05.05.2025 г.

7. Доклад за изпълнение на Общия устройствен план (ОУП) на Oбщина Иваново през 2024 г.

 Вносител: Георги Миланов – Кмет на Община Иваново

 Докладна записка вх. № 173/ 07.05.2025 г.

8. Определяне на представител за участие в редовно заседание на Общото събрание на Асоциацията по ВиК-Русе за съгласуване и утвърждаване на отчета за 2024 г. и проекта за бюджета за 2025 г.

Вносител: Георги Миланов – Кмет на Община Иваново

 Докладна записка вх. № 174/ 07.05.2025 г.

9. Одобряване на задание и разрешаване изработване на подробен устройствен план – парцеларен план (ПУП-ПП) за обект: “Трасе за захранващ водопровод за поземлени имоти с идентификатори 73362.271.145, 73362.271.146 по КККР на с. Тръстеник, местност „Полето“ и УПИ I-1176 кв. 122 по регулационния план на с. Тръстеник, общ. Иваново, обл. Русе“.

 Вносител: Георги Миланов – Кмет на Община Иваново

 Докладна записка вх. № 175/ 07.05.2025 г.

10. Одобряване на задание и разрешаване изработване на подробен устройствен план – парцеларен план (ПУП-ПП) за обект: „Кабелно трасе за поземлени имоти с идентификатори 56397.135.143, местност „Затвора” по кадастралната карта и кадастралните регистри на с. Пиргово, общ. Иваново, обл. Русе“.

 Вносител: Георги Миланов – Кмет на Община Иваново

 Докладна записка вх. № 176/ 08.05.2025 г.

11. Одобряване на задание и разрешаване изработване на подробен устройствен план - план за застрояване (ПУП-ПЗ) за поземлен имот (ПИ) с идентификатор 47977.93.8, местност „Дервента“ по кадастралната карта и кадастралните регистри на с. Мечка, община Иваново, област Русе.

 Вносител: Георги Миланов – Кмет на Община Иваново

 Докладна записка вх. № 177/ 08.05.2025 г.

12. Вземане на решение за безвъзмездно предоставяне за управление на имот – публична общинска собственост на кметство – с. Тръстеник, общ. Иваново, обл. Русе.

 Вносител: Георги Миланов – Кмет на Община Иваново

 Докладна записка вх. № 180/ 09.05.2025 г.

13. Определяне на конкретните размери на индивидуалните основни месечни заплати на кметовете на населените места на територията на Община Иваново.

Вносител: Георги Миланов – Кмет на Община Иваново

 Докладна записка вх. № 185/ 14.05.2025 г.

14. Определяне на конкретния размер на индивидуалното основно месечно трудово възнаграждение на Кмета на Община Иваново.

 Вносител: Никола Пеков – общински съветник

 Предложение вх. № 187/ 15.05.2025 г.

15. Даване съгласие за изплащане на еднократна помощ за раждане на дете съгласно Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на Община Иваново, област Русе.

 Вносител: Мариян Драшков – Председател ОбС Иваново

 Докладна записка вх. № 188/ 15.05.2025 г.

16. Промяна на Списъка на длъжностните лица, които имат право на транспортни разноски в делегираните от държавата дейности във функция „Образование“ и функция „Здравеопазване“ (Приложение № 6 към Решение № 284 от Протокол № 26/15.05.2025 г. на Общински съвет – Иваново).

 Вносител: Георги Миланов – Кмет на Община Иваново

 Докладна записка вх. № 196/ 21.05.2025 г.

17. Текущи въпроси и питания

ПО ПЪРВА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№285

На основание чл. 21, ал. 1, т. 23 и ал. 2 от Закона за местното самоуправление и местната администрация, Общински съвет Иваново РЕШИ:

**1. Дава съгласие** Община Иваново да кандидатства с проектно предложение по процедура чрез директно предоставяне на безвъзмездна финансова помощ BG05SFPR002-2.012 „ИНОВАТИВНИ ЗДРАВНО-СОЦИАЛНИ УСЛУГИ“, финансирана от Програма „Развитие на човешките ресурси” 2021-2027 г. по **Дейност 1 -** Предоставяне на почасови мобилни интегрирани здравно - социални услуги за нуждаещи се лица с увреждания и възрастни хора в невъзможност за самообслужване, супервизия и казания към екипите във връзка с въвеждането на новия инструментариум за оценка на потребностите и работа с целевата група (задължителна дейност).

**2. Възлага** на Кмета на Община Иваново да осъществи всички необходими действия за подготовка и подаване на проектното предложение.

**3. Възлага** предоставянето на интегрирани здравно-социални услуги по процедура „Иновативни здравно-социални услуги“ по Програма „Развитие на човешките ресурси” 2021-2027 г. на дирекция Административно правно обслужване, финанси и управление на собствеността (АПОФУС) за срок от 24 месеца, считано от датата на издаване на акта за възлагане на услугата от общ икономически интерес.

**4. Възлага** на Кмета на Община Иваново да издаде Акта за възлагане на интегрирани здравно-социални услуги, като услуги от общ икономически интерес (УОИИ), при спазване на изискванията на Решение на Комисията от 20 декември 2011 г. относно прилагането на член 106, параграф 2 от Договора за функционирането на Европейския съюз за държавната помощ под формата на компенсация за обществена услуга. Актът за възлагане трябва да съдържа задължителните реквизити по чл. 4 от Решение 2012/21/ЕС.

ПО ВТОРА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№286

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация, чл. 37и, ал. 13 от Закона за собствеността и ползването на земеделските земи, Общински съвет Иваново РЕШИ:

 **1.** **Определя** начални тръжни цени за отдаване под наем на пасища, мери и ливади от Общинския поземлен фонд (ОПФ), за срок от една календарна година – 2026 год., както следва:

 - за ливади - 11 лв./дка (единадесет лева на декар);

 - за пасища - 13 лв./дка (тринадесет лева на декар).

  **2.** **Възлага** на кмета на общината да организира изпълнението на настоящето решение.

ПО ТРЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№287

На основание чл. 21, ал. 2 и ал. 1, т. 9 и т. 23, във връзка с чл. 27, ал. 4 и ал. 5 от Закона за местното самоуправление и местната администрация, чл. 16 от Наредба № 26 на Общински съвет Иваново за условията и реда за упражняване на правата на собственост на общината в търговски дружества с общинско участие в капитала, за участие на общината в граждански дружества, в сдружения с нестопанска цел и сключване на договори за съвместна дейност и чл.60, ал.1 от Административнопроцесуалния кодекс, Общински съвет Иваново РЕШИ:

**1. ОПРЕДЕЛЯ Георги Миланов** – кмет на Община Иваново, област Русе, за представител на Община Иваново в редовно общо събрание на акционерите на УМБАЛ „Канев” АД, което ще се проведе на **30.05.2025 г. (петък)** от **13.00 ч.** в конферентната зала на лечебното заведение с адрес: гр. Русе, ул. „Независимост” № 2, а при липса на кворум – на **16.06.2024 г. (сряда)** от **13.00 ч.** на същото място и при същия дневен ред.

**2. ОПРЕДЕЛЯ Пламен Дончев** – заместник - кмет на Община Иваново, област Русе, за представител на Община Иваново в редовнообщо събрание на акционерите на УМБАЛ „Канев” АД, което ще се проведе на **30.05.2025 г. (петък)** от **13.00 ч.** в конферентната зала на лечебното заведение с адрес: гр. Русе, ул. „Независимост” № 2, а при липса на кворум – на **16.06.2025 г. (понеделник)** от **13.00 ч.**, на същото място и при същия дневен ред, в случай, че представителят по т.1 е възпрепятстван да участва в събранието.

**3**. **СЪГЛАСУВА** следната позиция на Община Иваново по точките от дневния ред на редовното общо събрание на акционерите на УМБАЛ „Канев” АД на **30.05.2025 г. (петък)**, а при липса на кворум **–** на **16.06.2025 г. (понеделник)** и **ОПРАВОМОЩАВА** представителя на Община Иваново дагласува проектите на решения по точките от дневния ред, както следва:

**По т. 1 от дневния ред:**

Да гласува „ЗА” проекта на Решение: „Общото събрание на акционерите приема доклада на Съвета на директорите за дейността на дружеството през 2024 г.“

**По т. 2 от дневния ред:**

Да гласува „ЗА” проекта на Решение: „Общото събрание на акционерите одобрява годишния финансов отчет на дружеството за 2024 г., заверен от регистрирания одитор.“

**По т. 3 от дневния ред:**

Да гласува „ЗА” проекта на Решение: „Общото събрание на акционерите приема консолидирания доклад за дейността за 2024 г.“

**По т. 4 от дневния ред:**

Да гласува „ЗА” проекта на Решение: „Общото събрание на акционерите одобрява консолидирания годишен финансов отчет за 2024 г., заверен от регистрирания одитор.“

**По т. 5 от дневния ред:**

Да гласува „ЗА” проекта на Решение: „Общото събрание на акционерите взема решение за разпределение на печалбата на дружеството за 2024 г., както следва – 10% за фонд „Резервен“, а остатъкът след решение по чл. 56, ал. 8 ППЗПП, да бъде използван за осъществяване на инвестиционните намерения на УМБАЛ „Канев“ АД за 2024 г.“

**По т. 6 от дневния ред:**

Да гласува „ЗА” проекта на Решение: „Общото събрание на акционерите определя тантиеми на всеки от членовете на Съвета на директорите в размер не по-малко от едно и не-повече от три средномесечно/и възнаграждение/я, получени през текущата година от членовете на Съвета на директорите.“ Конкретният размер на тантиемите, представителя на Община Иваново, участващ в заседанието определя по своя преценка в посочените по-горе рамки.

**По т. 7 от дневния ред:**

Да гласува „ЗА” проекта на Решение: „Общото събрание на акционерите освобождава от отговорност членовете на Съвета на директорите за дейността им през 2024 г.“

**По т. 8 от дневния ред:**

Да гласува „ЗА” проекта на Решение: „Общото събрание на акционерите избира и назначава предложения регистриран одитор за 2025 г.“

**По т. 9 от дневния ред:**

Да гласува „ЗА” проекта на Решение: „Общото събрание на акционерите увеличава капитала на дружеството от 31 641 110 лв. (3 164 111 броя поименни акции) на 32 440 140 лв. (3 244 014 броя поименни акции) с размера на получените през 2023/2024 г. от държавата и усвоени средства за капиталови разходи в размер 799 030 лв. чрез записване на нови 79 903 бр. акции на държавата с номинална стойност 10 лв.“

**По т. 10 от дневния ред:**

Да гласува „ЗА” проекта на Решение: „Общото събрание на акционерите приема предложените изменения в устава на дружеството, както следва:

**Чл.7, ал.1 от устава: думите „31 641 110 (тридесет и един милиона шестстотин четиридесет и една хиляди сто и десет)" се заменят с думите „32 440 140 (тридесет и два милиона четиристотин и четиридесет хиляди сто и четиридесет)", като текстът придобива следното съдържание:**

„Чл.7, ал.1 Капиталът на дружеството е в размер на 32 440 140 (тридесет и два милиона четиристотин и четиридесет хиляди сто и четиридесет) лева."

Чл.7, ал.2 от устава: думите **„3 164 111 (три милиона сто шестдесет и четири хиляди сто и единадесет)"** се заменят с думите **„3 244 014 (три милиона двеста четиридесет и четири хиляди и четиринадесет)", като текстът придобива следното съдържание**:

„Чл.7, ал.2. Капиталът се разпределя в 3 244 014 (три милиона двеста четиридесет и четири хиляди и четиринадесет) броя поименни акции, всяка от които с номинална стойност 10 (десет) лева."

**Чл. 7, ал.6 придобива следното съдържание:**

"Чл.7, ал.6 Капиталът е разпределен, както следва:

 За държавата, представлявана от министъра на здравеопазването - 86,96 (осемдесет и шест цяло деветдесет и шест) на сто от капитала, представляващи 2 820 899 (два милиона осемстотин и двадесет хиляди осемстотин деветдесет и девет) броя поименни акции, всяка от които с номинална стойност 10 (десет) лева;

За община Борово - 0,38 (нула цяло тридесет и осем стотни) на сто от капитала или 12 403 (дванадесет хиляди четиристотин и три) броя поименни акции, всяка от които с номинална стойност 10 (десет) лева;

За община Бяла - 0,84 (нула цяло осемдесет и четири стотни) на сто от капитала или 27 338 (двадесет и седем хиляди триста тридесет и осем) броя поименни акции, всяка от които с номинална стойност 10 (десет) лева;

За община Ветово - 0,92 (нула цяло деветдесет и две стотни) на сто от капитала или 29 901 (двадесет и девет хиляди деветстотин и един) броя поименни акции, всяка от които с номинална стойност 10 (десет) лева;

За община Две могили - 0,61 (нула цяло шестдесет и една стотни) на сто от капитала или 19 736 (деветнадесет хиляди седемстотин тридесет и шест) броя поименни акции, всяка от които с номинална стойност 10 (десет) лева;

За община Иваново - 0,56 (нула цяло петдесет и шест стотни) на сто от капитала или 18 178 (осемнадесет хиляди сто седемдесет и осем) броя поименни акции, всяка от които с номинална стойност 10 (десет) лева;

За община Русе - 8,69 (осем цяло шестдесет и девет стотни) на сто от капитала или 281 948 (двеста осемдесет и една хиляди деветстотин четиридесет и осем) броя поименни акции, всяка от които с номинална стойност 10 (десет) лева;

За община Сливо поле - 0,64 (нула цяло шестдесет и четири стотни) на сто от капитала или 20 594 (двадесет хиляди петстотин деветдесет и четири) броя поименни акции, всяка от които с номинална стойност 10 (десет) лева;

За община Ценово - 0,40 (нула цяло и четиридесет стотни) на сто от капитала или 13 017 (тринадесет хиляди и седемнадесет) броя поименни акции, всяка от които с номинална стойност 10 (десет) лева."

**По т. 11 от дневния ред:**

Да гласува „ЗА” проекта на Решение: Общото събрание на акционерите взема решение за премахване на 9 бр. законни строежи на УМБАЛ „Канев" АД, находящи се в поземлен имот с идентификатор 63427.2.5105, кв. 919, парцел I-5105, със следните идентификационни номера и площи: 63427.2.5105.48 - застроена площ 172 кв. м., брой етажи - 1; 63427.2.5105.50 - застроена площ 5 кв. м., брой етажи - 1; 63427.2.5105.52 - застроена площ 86 кв. м., брой етажи - 1; 63427.2.5105.65 – застроена площ 131 кв. м., брой етажи - 1; 63427.2.5105.66 - застроена площ 77 кв. м., брой етажи - 1; 63427.2.5105.68 - застроена площ 11 кв. м., брой етажи - 1; 63427.2.5105.85 – застроена площ 157 кв. м., брой етажи - 1; 63427.2.5105.86 - застроена площ 261 кв. м., брой етажи - 1; 63427.2.5105.90 - застроена площ 78 кв. м., брой етажи - 1 и упълномощава изпълнителния директор на УМБАЛ „Канев" АД да внесе в Община Русе: План за управление на строителните отпадъци и План за безопасност и здраве по чл. 156 б (1) от ЗУТ- във връзка със събарянето на строежите.

 **По т. 12 от дневния ред:**

Да гласува „ЗА” проекта на Решение: **Одобряване на „Бизнес програма за развитие и управление на УМБАЛ „Канев" АД за периода 2025-2027 г.** на основание чл. 57, ал. 6 от ППЗПП.

**4. На основание чл.60, ал.1 от Административнопроцесуалния кодекс допуска предварително изпълнение на решението.**

ПО ЧЕТВЪРТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№288

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на незастроен урегулиран поземлен имот (УПИ) IX-252 с площ 1600 кв.м., кв. 11 по регулационния план на с. Тръстеник, общ. Иваново, обл. Русе, одобрен със Заповед №1720/14.12.1966 г., с административен адрес: с. Тръстеник, ул. „Двадесет и четвърти май“ № 31, при граници и съседи: на север – УПИ VIII-251, на изток – землищна граница, на юг – улица по ОТ 49 и ОТ 51, на запад – улица „Двадесет и четвърти май“, предмет на **Акт за частна общинска собственост** **№ 155/14.03.2007 г.,** вписан в Служба по вписванията – Русе под вх. рег. № 29/28.03.2007 г., под № 59, том XI, ДВР 3977, н.д. 2644, поправен с **Акт за поправка № 2761/23.08.2024 г.,** вписан в Служба по вписванията – Русе под вх. рег. № 11262/03.09.2024 г., Акт № 123, том 28, дело 3950, ДВР 10985.

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **16 640,00 лв. (шестнадесет хиляди шестстотин и четиридесет лева)** без ДДС, която се приема за начална цена при провеждане на публичния търг за продажба на имота.

**3.** О**пределя** вида на търга – с тайно наддаване по чл. 72 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Тръстеник, общ. Иваново, обл. Русе.

**5. Възлага** на Кмета на Общината след влизане в сила на решението да предприеме необходимите действия по изпълнението му.

ПО ПЕТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№289

На основание чл. 21, ал. 1, т. 8 и ал. 2 във връзка с чл. 27, ал. 4 и ал. 5, чл. 52, ал. 5, т. 1 от Закона за местното самоуправление и местната администрация (ЗМСМА), чл. 35, ал. 1, във връзка с чл. 41, ал. 2 от Закона за общинската собственост (ЗОС) и чл. 68, ал. 1 от Наредба № 10 за реда на придобиване, управление и разпореждане с имоти и вещи - общинска собственост на община Иваново, област Русе, Общински съвет Иваново РЕШИ:

**1. Дава съгласие** за обявяване на публичен търг за продажба на **УПИ ІІ**-**645** в **кв. 37** по регулационния план на с. Красен, община Иваново, област Русе, одобрен със Заповед № 288/05.05.1987 г. на ОбНС – Иваново, изменен със Заповед № РД-09-163/24.03.2025 г. на кмета на община Иваново, с административен адрес: **с. Красен, ул.** **„Възраждане“ № 6,** с трайно предназначение на територията: **урбанизирана,** с начин на трайно ползване: **за обществено обслужване,** ведно с изградената в имота **двуетажна сграда** със застроена площ от **103 кв.м,** с начин на трайно ползване: **друг вид сграда за** **обитаване,** при граници на имота: на север: ПИ 644, на изток: ПИ 644, на юг: ул. „Възраждане“, на запад: ПИ 644, **предмет на АЧОС № 2902/14.04.2025 г.,** вписан в СВ-Русе под вх. рег. № 4276/23.04.2025 г., акт № 66, том 11, дело № 2241, ДВР 4152

**2.** На основание чл. 41, ал. 2 от ЗОС **определя** пазарна цена за имота, въз основа на пазарната оценка, изготвена от инж. Сия Михайлова, притежаваща сертификат за оценителска правоспособност с рег. № 100100176 от 14.12.2009 г. за оценка на недвижими имоти, издаден от Камарата на независимите оценители в България в размер на **29 500,00 лв. (двадесет и девет хиляди и петстотин лева)** без ДДС, която се приема за начална цена при провеждане на публичния търг за продажба на имота.

**3.** О**пределя** вида на процедурата – публичен търг с тайно наддаване по чл. 72 от НРПУРИВОбС.

**4. Определя** 30 на сто от постъпленията от продажбата на имота да се използват за финансиране на изграждането, за основен и текущ ремонт на социалната и техническата инфраструктура на с. Красен, община Иваново, област Русе.

**5. Дава съгласие** да бъде допълнена Годишната програма за управление и разпореждане с имоти – общинска собственост на Община Иваново за 2025 г.

**6. Възлага** на Кмета на Общината след влизане в сила на решението да предприеме необходимите действия по изпълнението му.

ПО ШЕСТА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№290

На основание чл. 21, ал. 2 и ал. 1, т. 8 и т. 23 от с. чл., чл. 17, ал. 1, т. 1 и чл. 27, ал. 4 и ал. 5 от Закона за местното самоуправление и местната администрация във връзка с чл. 173, ал. 2 и ал. 1 от Данъчно осигурителния кодекс и чл. 739, ал. 2 от Търговския закон, Общински съвет Иваново РЕШИ:

1. **Да се отпишат задължения** на „Прециз Интер холдинг“ АД, ЕИК 117057868, както следва:
	1. **Задължения за данък в/у недвижимите имоти (ДНИ)**

16 044,29 лв. главница;

18 627,67 лв., лихви;

* 1. **Задължения за такса битови отпадъци (ТБО)**

63 352,45 лв., главница;

73 558,84 лв., лихви,

* 1. **Данък в/у МПС**

5486,86 лв., главница;

3979,93 лв., лихви.

1. **Да се закрият данъчни партиди** на „Прециз Интер холдинг“ АД, ЕИК 117057868, в данъчните регистри на Община Иваново.

ПО СЕДМА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№291

На основание чл. 21, ал. 2 във връзка с ал. 1, т. 11, т. 23 и т. 24 и чл. 27, ал. 3 от Закона за местното самоуправление и местната администрация, предвид чл. 127, ал. 9 от Закона за устройство на територията, Общински съвет Иваново **РЕШИ**:

**Приема** Годишен доклад за изпълнение на Общия устройствен план на Община Иваново за 2024 г.

ПО ОСМА ТОЧКА с 12 гласа “за”, 0 гласа “против” и 0 гласа “въздържал се”, Общинският съвет прие

Р Е Ш Е Н И Е

№292

На основание чл. 21, ал. 2 и ал. 1, т. 15 и т. 23, във връзка с чл. 27, ал. 4 и ал. 5 от Закона за местното самоуправление и местната администрация и чл. 34 – чл. 39 от Наредба № 26 на Общински съвет Иваново за условията и реда за упражняване на правата на собственост на общината в търговски дружества с общинско участие в капитала, за участие на общината в общината в граждански дружества, в сдружения с нестопанска цел и сключване на договори за съвместна дейност, Общински съвет Иваново РЕШИ:

1. **ДАВА СЪГЛАСИЕ** Община Иваново да участва в Общото събрание на Асоциацията по ВиК-Русе на **24.06.2025 г. (вторник) (резервна дата 22.07.2025г. - вторник) от 11:00 часа в зала №1, в сградата на Областна администрация – Русе.**

2. **ОПРЕДЕЛЯ** Георги Миланов – кмет на Община Иваново за представител на Общината в Общото събрание на **съдружниците**  на „ВиК" ООД - гр. Русе.

3. При невъзможност кметът на Община Иваново да участва в събранието на съдружниците на „ВиК" ООД - гр. Русе, **ОПРЕДЕЛЯ** Пламен Дончев – заместник-кмет на Община Иваново за представител на Общината в Общото събрание на „ВиК" ООД - Русе.

4. **ОПРЕДЕЛЯ** мандат на представителя на Община Иваново в Общото събрание на Асоциацията по ВиК-Русе, в рамките на заседанието на 24.06.2025 г. (резервна дата 22.07.2025 г.)

5. **СЪГЛАСУВА** следната позиция на Община Иваново по точките от дневния ред на Общото събрание на Асоциацията по ВиК-Русе на 24.06.2025 г.(вторник) (резервна дата 22.07.2025 г. - вторник) и **ОПРАВОМОЩАВА** представителят на Община Иваново да гласува, както следва:

**По т. 1** **от дневния ред:**

**Да гласува „ЗА” проекта на решение:**

Членовете на Общото събрание на Асоциацията по ВиК-Русе приемат Годишния отчет за дейността на Асоциацията по Вик-Русе през 2024 година

**По т. 2** **от дневния ред:**

**Да гласува „ЗА” проекта на решение:**

Членовете на Общото събрание на Асоциацията по Вик-Русе приемат Отчета за изпълнението на бюджета на Асоциацията по ВиК-Русе за 2024 година, заедно с обосновката му, като утвърждават необходимостта от извършени разходи през 2024г.

**По т. 3 от дневния ред:**

**Да гласува „ЗА” проекта на решение:**

Членовете на Общото събрание на Асоциацията по ВиК-Русе приемат Проекта на бюджета на Асоциацията по Вик-Русе за 2025 година, при определена по реда на чл. 21,ал. 2 от Правилника за организация и дейността на асоциациите по ВиК, вноска на държавата до 28 000,00 лева.

ПО ДЕВЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№293

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация, чл. 124а, ал. 1, във връзка със 110, ал. 1, т. 5 и чл. 126, ал. 6, т. 1 от Закона за устройство на територията, Общински съвет Иваново РЕШИ:

1. **Одобрява** задание и разрешава изработване на подробен устройствен план – парцеларен план (ПУП-ПП) за обект: **„Трасе за захранващ водопровод за поземлени имоти с идентификатори 73362.271.145, 73362.271.146 по КККР на с. Тръстеник, местност „Полето“ и УПИ I-1176 кв. 122 по регулационния план на с. Тръстеник, общ. Иваново, обл. Русе“.**

 2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ДЕСЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№294

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация, чл. 124а, ал. 1, във връзка със 110, ал. 1, т. 5 и чл. 126, ал. 6, т. 1 от Закона за устройство на територията, Общински съвет Иваново РЕШИ:

1. **Одобрява** задание и разрешава изработване на подробен устройствен план –парцеларен план (ПУП-ПП) за обект: **„Кабелно трасе за поземлен имот с идентификатор 56397.135.143, местност „Затвора” по кадастралната карта и кадастралните регистри на с. Пиргово, общ. Иваново, обл. Русе“.**

 2. **Възлага** на Кмета на Община Иваново след влизане в сила на настоящото решение да предприеме необходимите действия по изпълнението му.

ПО ЕДИНАДЕСЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№295

На основание чл. 21, ал. 1, т. 11 и ал. 2, във връзка с чл. 27, ал. 3 от Закона за местното самоуправление и местната администрация, чл. 124а, ал. 1, във връзка с чл. 110, ал. 1, т. 3 и чл. 125, ал. 2 от Закона за устройство на територията и заявление с вх. № ОБА3-156/29.04.2025 г., Общински съвет Иваново РЕШИ:

1. **Одобрява** задание и разрешава изработване на подробен устройствен план - план за застрояване (ПУП-ПЗ) за поземлен имот (ПИ) с идентификатор 47977.93.8, местност „Дервента“ по кадастралната карта и кадастралните регистри на с. Мечка, община Иваново, област Русе.

2. **Възлага** на Кмета на Община Иваново след влизане в сила на решението на Общинския съвет да предприеме необходимите действия по изпълнението му.

ПО ДВАНАДЕСЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№296

На основание чл. 21, ал. 1, т. 8 и ал. 2, във връзка с чл. 27, ал. 4 и ал. 5 от Закона за местното самоуправление и местната администрация (ЗМСМА), чл. 12, ал. 1 от Закона за общинската собственост (ЗОС), във връзка с чл. 15, ал. 1 от Наредба № 10 за реда на придобиване, управление и разпореждане с имоти и вещи – общинска собственост (НРПУРИВОбС), Общински съвет Иваново РЕШИ:

**1. Дава съгласие** за предоставяне за безвъзмездно управление на Кметство – с. Тръстеник, общ. Иваново, обл. Русе, на имот – публична общинска собственост, представляващ УПИ III-447 с площ 300 кв.м., кв. 39 по регулационния план на с. Тръстеник, общ. Иваново, обл. Русе, одобрен със Заповед № 1720/14.12.1966 г. на ОНС-Русе, изменен със Заповед № РД-09-396/13.12.2007 г. на кмета на Община Иваново, заедно с построената в него едноетажна паянтова сграда „Музейна сбирка“ със застроена площ 68,35 кв.м., при граници и съседи: на север – УПИ I-169; на изток – УПИ I-169; на юг - УПИ I-169; на запад – улица и УПИ XI-446, предмет на Акт за публична общинска собственост (АПОС) № 67/14.10.2009 г., вписан в Служба по вписванията – гр. Русе под № 48, вх. рег. № 2/23.10.2009 г., том 34, н.д. 7320, ДВР 14409, **за срок от 10 години.**

**2. Дава съгласие** да се допълни Годишната програма за управление и разпореждане с имоти – общинска собственост за 2025 г., Раздел III, Б – с имота по т. 1.

**3.** **Възлага** на кмета на Община Иваново да предприеме необходимите действия по изпълнение на настоящото решение.

ПО ТРАНАДЕСЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№297

На основание чл. 21, ал.1, т.5 и ал.2 и чл.27, ал.3 от Закона за местното самоуправление и местна администрация, във връзка с чл. 5, ал. 16 от Постановление № 67/14.04.2010 г., изм. и доп. ДВ. бр. 62 от 05.08.2022 г. за заплатите в бюджетните организации и дейности, Общински съвет Иваново РЕШИ:

І. **Определя** размера на индивидуалните основни месечни заплати на кметовете на населените места на територията на Община Иваново, **считано от 01.05.2025 г.,** както следва:

|  |  |  |
| --- | --- | --- |
| № по ред | Длъжност | Размер на основна месечна заплата |
| 1. | Кмет на кметство Щръклево | 2280 лв. |
| 2. | Кмет на кметство Тръстеник | 1800 лв. |
| 3. | Кмет на кметство Пиргово | 1800 лв. |
| 4. | Кмет на кметство Сваленик | 1680 лв. |
| 5. | Кмет на кметство Мечка | 1560 лв. |
| 6. | Кмет на кметство Красен | 1560 лв.  |
| 7. | Кмет на кметство Червен | 1260 лв. |
| 8. | Кмет на кметство Кошов | 1260 лв. |

ІІ. **Възлага** на кмета на Общината да предприеме необходимите действия по изпълнение на настоящото решение.

ПО ЧЕТИРИНАДЕСЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№298

На основание чл. 21, ал. 1, т. 5 и ал. 2 и чл. 27, ал. 3 от Закона за местното самоуправление и местната администрация, във връзка с чл. 5, ал. 16 на Постановление № 67/14.04.2010 г. на МС за заплатите в бюджетните организации и дейности, Общински съвет Иваново РЕШИ:

**Определя** основно месечно трудово възнаграждение на Георги Миланов - Кмет на Община Иваново, в размер равен на четири минимални работни заплати за страната, но не повече от максималния размер, определен с чл. 5, ал. 16 на Постановление № 67/14.04.2010 г. на МС за заплатите в бюджетните организации и дейности, **считано от 01.05.2025 г**.

ПО ПЕТНАДЕСЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№299

На основание чл.21, ал.1, т.23 и ал.2 от Закона за местното самоуправление и местната администрация, чл.1, т.1, чл.6, т.1, чл.14 и чл.16, ал.2 от Наредба №18 за изплащане на еднократна помощ при раждане на дете, еднократна помощ за дете, което постъпва в първи клас и пострадали при пътно-транспортни произшествия, производствени аварии, пожари, природни бедствия и други от бюджета на община Иваново, област Русе, Общински съвет Иваново РЕШИ:

**Дава съгласие** да бъде отпусната еднократна финансова помощ за раждане на дете на:

\* Стелиана \*\*\*\*\*\*\*\*\* Димитрова, с ЕГН \*\*\*\*\*\*\*\*\*\* и Димитър \*\*\*\*\*\*\*\* Димитров, с ЕГН \*\*\*\*\*\*\*\*\*\* в размер на 300 (триста) лева.

ПО ШЕСТНАДЕСЕТА ТОЧКА с 12 гласа “за”, 0 гласа “против” и 0 гласa “въздържал се”, Общинският съвет прие

Р Е Ш Е Н И Е

№300

На основание чл. 21, ал. 1, т. 6 във връзка с чл. 27, ал. 4 и ал. 5 от Закона за местното самоуправление и местната администрация и чл. 124, ал. 1 и ал. 2 от Закона за публичните финанси, Общински съвет Иваново РЕШИ:

**Актуализира** *Приложение № 6* към Решение № 284 от Протокол № 26/15.05.2025 г. на Общински съвет – Иваново за приемане на Бюджета на Община Иваново за 2025 г., както следва:

 ***Приложение № 6***

С П И С Ъ К

НА ДЛЪЖНОСТИТЕ И ЛИЦАТА, КОИТО ИМАТ ПРАВО НА ТРАНСПОРТНИ РАЗНОСКИ В ДЕЛЕГИРАНИТЕ ОТ ДЪРЖАВАТА ДЕЙНОСТИ ФУНКЦИЯ „ОБРАЗОВАНИЕ“ И ФУНКЦИЯ „ЗДРАВЕОПАЗВАНЕ“

|  |  |  |  |
| --- | --- | --- | --- |
| ***№ по ред*** | ***Име ,презиме ,фамилия*** | ***Месторабота******/ училище , детска градина/*** | ***Длъжност*** |
| 1. | Петя \*\*\*\*\*\*\* Стоянова | ДГ „Ален мак” ф-л с. Щръклево | ВРиД Директор |
| 2. | Донка \*\*\*\*\*\*\* Никифорова | ДГ „Ален мак” с. Иваново | Старши учител |
| 3. | Айгюл \*\*\*\*\*\*\*\* Сюлейманова | ДГ „Ален мак” ф-л с. Сваленик | Учител |
| 4. | Зорница \*\*\*\*\*\*\* Ганчева | ДГ „Ален мак” ф-л с. Сваленик | Учител |
| 5. | Кремена \*\*\*\*\*\*\*\*\*\*\*\* Димитрова | ДГ „Ален мак” ф-л с. Красен | Учител |
| 6. | Миглена \*\*\*\*\*\*\*\* Георгиева | ДГ „Ален мак” с. Иваново | психолог |
| 7. | Катя \*\*\*\*\*\*\*\*\* Колева | ДГ „Ален мак” с. Иваново | логопед |
| 8. | Теодора \*\*\*\*\*\*\*\*\* Велчева | ДГ „Ален мак” ф-л с. Тръстеник | Учител |
| 9. | Десислава \*\*\*\*\*\*\*\*\* Даскалова | ДГ „Ален мак” с. Иваново | Учител |
| 10. | Руслан \*\*\*\*\*\* Русев | ОУ „Христо Ботев“ с. Щръклево | Старши учител |
| 11. | Анелия \*\*\*\*\*\*\*\* Иванова | ОУ „Христо Ботев“ с. Щръклево | Старши учител |
| 12. | Росица \*\*\*\*\*\*\* Тончева | ОУ „Христо Ботев“ с. Щръклево | Старши учител |
| 13. | Снежина \*\*\*\*\*\* Тончева | ОУ „Христо Ботев“ с. Щръклево | Старши учител |
| 14. | Павлина \*\*\*\*\*\*\* Йорданова | ОУ „Христо Ботев“ с. Щръклево | Старши учител |
| 15. | Софка \*\*\*\*\*\* Николова | ОУ „Н. Й. Вапцаров“ с. Иваново | Старши учител |
| 16. | Ивелина \*\*\*\*\*\* Димитрова | ОУ „Н. Й. Вапцаров“ с. Иваново | Старши учител |
| 17. | Невянка \*\*\*\*\*\*\*\* Иванова | ОУ „Н. Й. Вапцаров“ с. Иваново | Старши учител |
| 18. | Мариела \*\*\*\*\*\*\*\*-Петрова | ОУ „Н. Й. Вапцаров“ с. Иваново | Директор |
| 19. | Мелекбер \*\*\*\*\*\*\*\*\* Исаева | ОУ „Васил Левски“ с. Тръстеник | Начален учител |
| 20. | Илкнур \*\*\*\*\*\*\*\* Демирджиева | ОУ „Васил Левски“ с. Тръстеник | Учител по руски език |
| 21. | Христина \*\*\*\*\*\*\*\* Христова | ОУ „Васил Левски“ с. Тръстеник | Учител по математика  |
| 22. | Веселина \*\*\*\*\*\*\*\* Великова | ОУ „Васил Левски“ с. Тръстеник | Учител по БЕЛ |
| 23. | Кезбан \*\*\*\*\*\*\*\* Юсеинова | ОУ „Васил Левски“ с. Тръстеник | Начален учител |

|  |  |  |  |
| --- | --- | --- | --- |
| ***№ по ред*** | ***Име ,презиме ,фамилия*** | ***Месторабота******/ училище , детска градина/*** | ***Длъжност*** |
| 1. | Маргарита \*\*\*\*\*\*\*\*\* Пенева | ОУ ”Н. Й. Вапцаров”-с. Иваново | Мед. специалист |
| 2. | Светла \*\*\*\*\*\*\*\* Георгиева | ОУ „Христо Ботев“-с. Щръклево | Мед. специалист |